
1. Vispārīgās prasības

	Komercuzskaites mēraparāta (turpmāk – mēraparāts) paredzētais lietošanas tips: dzeramā ūdens uzskaite. Mēraparātam jāatbilst  Eiropas parlamenta un Padomes 2004. gada 31. marta direktīvai 2004/22/EK par mērinstrumentiem.
	Mēraparāts ir ar mehāniski noturīgu korpusu, aizsardzības klase IP68, plūsmas spiediena izturība ne mazāka kā PN 16. Savienojumam ar cauruļvadu jābūt hermētiskam un jāiztur spiediens 1,0 Mpa. Mēraparāta mezgls montējams tikai no metāla cauruļvadiem un veidgabaliem. Motāžas procesā jāievēro LBN 221 – 15 “Ēku iekšējais ūdensvads un kanalizācija” 14. nodaļas prasības.
	Darbu izpildes procesā jāievēro vispārpieņemtie ētikas standarti.
	Visā Līguma darbības laikā jābūt spēkā visparējai civiltiesiskās apdrošināšanas polisei. Polises kopiju pievieno pie līguma dokumentiem.

2. Prasības maiņas procesam

2.1.  Mehānisko (analogo) ūdens skaitītāju nomaiņas kārtība
· Pasūtītājs izsniedz adreses, kur jāmaina skaitītāji (turpmāk – Objekts) un māju īpašnieku  vai tā pārstāvja kontaktinformāciju;
· Izpildītājs veic saziņu ar māju īpašnieku vai tā pārstāvi, abpusēji vienojoties par ērtāko laiku, t.sk., arī ārpus darba laika;
· Izpildītājs novērtē skaitītāja novietojumu un pieslēguma mezgla tehnisko stāvokli, un, ja tas ir tehniski atbilstošs, veic nomaiņu;
· Izvērtē nepieciešamo pārejas savienojumu (veidgabalu) veidu un daudzumu, kas ļauj uzstādīt skaitītāju bez mezgla pārbūves. Savienojumam izmantoto mezglu veidu un skaitu iekļauj pieņemšanas – nodošanas aktā;
· Ja Izpildītājs skaitītāja novietojumu un pieslēguma vietu atzīst par tehniski neatbilstošu skaitītāja uzstādīšanai, veic foto fiksāciju pirms darbu uzsākšanas un vienojas ar īpašnieku par pārbūves apjomu un tā izmaksām;
· Ja bez pārbūves nav iespējams veikt skaitītāja uzstādīšanu un ja īpašnieks nepiekrīt Izpildītāja piedāvājumam veikt pārbūvi un to apmaksāt, skaitītāja uzstādīšana netiek veikta, par to rakstiski informējot Pasūtītāju; 
· Pēc skaitītāju nomaiņas, veic plombēšanu un skaitītāju nomaiņas akta sagatavošanu;
· Nomaiņas skaitītāju Pasūtītājam iesniedz piecu darba dienu laikā, ja darba procesā nevienojas par citu termiņu.

2.2. Skaitītāju ar integrētu Lora WAM moduli nomaiņas kārtība
· Pasūtītājs izsniedz adreses, kurt jāmaina skaitītāji (turpmāk – Objekts) un māju īpašnieku vai tā pārstāvja kontaktinformāciju;
· Izpildītājs veic saziņu ar māju īpašnieku vai tā pārstāvi, abpusēji vienojoties par ērtāko laiku, t.sk., arī ārpus darba laika
· Izpildītājs veic LoRa WAN antenas signāla mērījumu Objektā un vietā, kur uzstādīs skaitītāju un to fiksē nomaiņas aktā;
· Ja signāls ir nepietiekams, uzstāda skaitītāju ar antenas pagarinājumu vai citas darbības, kā palielināt uztveramību. Ja tas saistīts ar izmaksu palielināšanu, tas jāsaskaņo ar Pasūtītāju; 
· Ja antenas signāls ir vājš un iespējami datu pārraides traucējumi, Pasūtītājs montē skaitītāju ar integrētu Lora WAM moduli, informē mājas īpašnieku, ka datu iesniegšana Pasūtītājam jāveic kā mehāniski nolasāmiem skaitītājiem līdz tam, kad Pasūtītājs nodrošinās stabilu datu pārraidi;  
· Pēc skaitītāju nomaiņas, veic plombēšanu un skaitītāju nomaiņas akta sagatavošanu;
· Ja Izpildītājs skaitītāja novietojumu un pieslēguma vietu atzīst par tehniski neatbilstošu skaitītāja uzstādīšanai, veic foto fiksāciju pirms darbu uzsākšanas un vienojas ar īpašnieku par pārbūves apjomu un tā izmaksām;
· Ja bez pārbūves nav iespējams veikt skaitītāja uzstādīšanu un ja īpašnieks nepiekrīt Izpildītāja piedāvājumam veikt pārbūvi un to apmaksāt, skaitītāja uzstādīšana netiek veikta, par to rakstiski informējot Pasūtītāju.

2.3.  Prasības virknē slēgtumā esošo ūdens skaitītāju nomaiņai
· Aiz mēraparāta (virknes slēgums) montējamā skaitītāja tipu – analogo vai skaitītāju, kas aprīkots ar attālināti nolasāmu moduli (turpmāk – skaitītājs dārza laistīšanai patērētā ūdens uzskaitei), izvēlas klients;
· Mēraparāta nomaiņas aktā ir obligāti ir jāatzīmē tips – analogais vai attālināti nolasāmais, vai jāieraksta attiecīgais burts, ja izmanto Pasūtītāja sagatavoto veidlapu;
· Visos mēraparāta nomaiņas aktos uzzīmē skaitītāju slēguma shēmu;
· Izpildītājam mēraparāta nomaiņas aktā ir jāiekļauj informācija par dārza laistīšanai paredzētā skaitītāja apmaksu, ja neizmanto Pasūtītāja sagatavoto veidlapu;
· Montāžas, plombēšanas un citas prasības ir tādas paša kā mēraparātu maiņas procesā (šīs specifikācijas 2.1 un 2.2.punkti).

3. Prasības datu iesniegšanai Pasūtītājam
· Skaitītāju nomaiņas akti jāiesniedz skaidri un salasāmi, bez pārprotamiem labojumiem;
· Izpildītajam nomaiņas akti jāiesniedz Pasūtītāja pārstāvim reizi piecās darba dienās, ja nevienosies par citu termiņu;
· Skaitītāju nomaiņas akti, par mēraparātiem, ko nomainīs no mēneša 19.datuma līdz tā paša mēneša 22.datumam, jāiesniedz Pasūtītājam ne vēlāk kā tā paša mēneša 24.datumā;
· Izpildītājs apņemas veikt izmaiņas Pasūtītāju mēraparātu un ūdens uzskaites skaitītāju datu bāzēs, ja to lūgs Pasūtītāju un nodrošinās piekļuvi tām;
· [bookmark: _GoBack]Izpildītājs var izmantot savu nomaiņas akta formu vai Pasūtītāja formu (?.pielikumā). Ja izmantos pasūtītāja formu, tiks nodrošināta piekļuve pie wprd sagataves;
· Ja Izpildītājs izmanto savu skaitītāju maiņas aktu, tam jānodrošina tā minimālā informācija, kas atrodama šī nolikuma ?.pielikumā.

